《帝京篇》
明代·袁华

金陵佳丽地，神京郁巍峨。帝车环紫极，阁道近银河。

日上觚棱迥，云生象魏多。五侯车接轊，七贵骑鸣珂。

柳湿乌衣雨，花明太液波。曲台新讲礼，秘监旧书戈。

蜀郡王褒起，梁园枚乘过。得贤陈雅颂，平虏进铙歌。

太史金为匮，司仪翠饰牺。礼成蒙顾问，簪笔立鸾坡。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。